യോഗനാദം മെഗാ കാമ്ബയിനുമായി വടക്കഞ്ചേരി യൂണിയന് വടക്കഞ്ചേരി: എസ്.എന്.ഡി.പി യോഗം വടക്കഞ്ചേരി യൂണിയനില് യോഗനാദം മെഗാ കാമ്ബയിന് പ്രവര്ത്തനങ്ങള് പുരോഗമിക്കുന്നു. യോഗം ജനറല് സെക്രട്ടറി വെള്ളാപ്പള്ളി നടേശന്റെ നിര്ദ്ദേശപ്രകാരം 1500 യോഗനാദം വരിക്കാരെ ചേര്ക്കുന്നതിന്റെ ആദ്യഘട്ടമായി യൂണിയനു കീഴിലുള്ള ശാഖാ യോഗങ്ങളില് നിന്നും സമാഹരിച്ച 511 വരിക്കാരുടെ വിശദവിവരങ്ങളും 2,044,00 രൂപയുടെ ചെക്കും യൂണിയന് സെക്രട്ടറി കെ. എസ്. ശ്രീജേഷ്, പ്രസിഡന്റ് കെ.എസ്. ബാബുരാജന്, വൈസ് പ്രസിഡന്റ് എം.ആര്. കൃഷ്ണന്കുട്ടി എന്നിവര് ചേര്ന്ന് യോഗം ജനറല് സെക്രട്ടറിക്ക് കൈമാറി. വരും ദിവസങ്ങളില് പ്രവര്ത്തനങ്ങള് ഊര്ജ്ജിതമാക്കി യൂണിയന് നല്കിയ ടാര്ഗറ്റ് പൂര്ത്തീകരിച്ച് ജനറല് സെക്രട്ടറിക്ക് കൈമാറുമെന്നും യൂണിയന് സെക്രട്ടറി അറിയിച്ചു.